ÜLISTUSKLUBI TV Jumala kuningriik - meeskonnatöö
Tere tulemast Ülistusklubi TV stuudiosse.
Alustame tänast päeva lauahokiga.
Terve saate tegeleme meeskonnamängudega
ja eesmärkide saavutamisega üheskoos.
Kas te teate, mis on maailma suurim meeskond?
Olen mõelnud selle peale vahel. See on üks tõeliselt suur meeskond.
Sellesse meeskonda kuuluvad kõik maakeral olevad inimesed.
Seda meeskonda juhib Jumal.
Räägime sellest veel hiljemgi.
Räägime ka natuke rohkem lauahokist.
Esimeseks lähme Majrosi ja Åke juurde.
Tundub, et Åke on täna halvas tujus.
On nii lõbus olla koos
Milline rõõm pulbitseb seestpoolt
On nii lõbus, lõbus
Olen nii rõõmus, et saame olla koos iga päev
Väärtuslik ja väga armastatud
Tere kõigile!
Nii tore! Vaata, Åke, kui palju lapsi!
Ei taha.
Ei ole üldse lõbus.
Aga Åke, mis on valesti?
Palju lapsi. See pole üldse tore.
Mida? Miks oled nii kangekaelne.
Tuleb kurb meel, kui räägid selliseid asju.
Kas sul kõht valutab? Mis sind vaevab?
Ei ole tore, kui on palju intelligentseid, korralikke,
lõbusaid, nutikaid, ilusaid ja meeldivaid lapsi.
Mina olen vaid rumal, hall ja naljakate kõrvadega.
Jooksen aeglaselt, olen igav ja rumal eesel.
Ma ei meeldi kellelegi.
Ning ma ei oska ujuda ka.
Kui keegi räägib anekdooti, siis ma ei saa sellest aru.
Naeran alati viimasena, kuna ei saa aru, mis oli naljakas,
enne kui seda mulle seletatakse.
Kõik on palju targemad ja ilusamad minust.
Minu arvates on see üsna nigel ja ei vähegi meeldiv.
Mõtleme Hugo peale - uskumatult andekas öökull.
Ta joob teed kohvi asemel.
Ei kasuta suhkrut.
Aga rakseid sõnu ta kasutab.
Mitte tees vaid kõnes loomulikult.
Ja varsti saab temast professor.
Ta on professor.
Ma ei oska isegi rääkida.
Aga Hugo, oskas lugeda, kui ta oli ise alles linnupoeg.
Ei ole üldse lahe. Ma ei oska midagi, olen väärtusetu.
Sa eksid, Åke.
Lisaks kõigele ma siis eksin ka veel.
Ei oska midagi, mul ei ole isegi õigus.
Kuula nüüd, Åke. Oled hinnaline ja armastatud.
Sa ei pea valetama, et ma saaksin rõõmsaks.
Ma ei valetagi.
Kas tead, et oskad mõningaid asju minust paremini.
Mida näiteks? Kaevata maad? Või rippuda kõrvupidi?
Ei, nüüd tean. Luristan valjemini kui sina!
Ära ole vastik endale.
Arvangi, et olen vastik. Mida ma siis oskan paremini kui sina?
Lähen magama paariks tunniks, nii kaua mõtle välja midagi.
Åke, ära nüüd ole rumal. Ma juba tean, milles oled hea.
Jaa-jah...
Sa tead, kuidas teha asju. Korraldad ja parandad.
Sellist asja mina ei oska.
Ma ei oska vahetada elektripirni, alati lööb korgid välja.
Aga sina oskad kruvida ja parandada.
Mäletad seda korda, kui talli uks läks tagasi lukku?
Siis tegid taba traadi abil lahti.
Võtsid kogu taba lahti ja õlitasid selle.
Siis panid taba uuesti kokku.
Peale seda töötab taba laitmatult.
Aga kui mina oleks proovinud avada taba,
siis istuksime praeguseni luku taga.
Oled nii praktiline ja tark.
Oled selles valdkonnas andekas.
Minu pöial on keset peopesa.
Mida ma räägin? Mul isegi ei ole pöialt.
Nii ebapraktiline ma olengi.
Ma ei ole isegi selle peale mõelnud.
Selliste asjadega pole sa sama osav. See on suurepärane!
Aga sa oled hea teistes asjades. Sa oskad rääkida ja kuulata.
Kui olen raskes olukorras, siis sa oled hea lohutaja.
Selles oled tõeliselt hea.
Ja kui olen endale haiget teinud,
siis oskad hästi plaastrit peale panna. Sa ei karda verd.
Kõik on andekad erinevates asjades.
See ei tähenda, et need, kes on milleskis head,
oleksid tähtsamad kui teised, kes ei ole selles sama osavad.
Kõik me oleme tähtsad.
Mida? Olen alati arvanud, et Hugo on tähsam kui mina.
Lõppude lõpuks, ta on uskumatult nutikas.
Pealegi ta teab, kuidas heegeldada kauneid linikuid.
On haruldane, et öökull heegeldab. See on väga keeruline.
Proovisin korra, aga sellest tuli vaid jube segadus.
Hugo ei ole tähtsam kui sina,
mis sellest, et ta heegeldab 100 lina päevas.
Tähtsus ei tule sellest, mida me teeme,
vaid sellest, kes me oleme. Ja me oleme väärtuslikud!
Majros, kas see on tõesti tõsi?
Åke, kas sa usud, et Piiblis on kirjas vaid tõde?
Muidugi Jumala sõna on tõsi.
Sedasi olen mina aru saanud. Piibel on väga õige.
Siis mina ei valeta, kui ütlen sulle,
et sa oled väärtuslik ja väga armastatud.
Kas Piibel tõesti ütleb nii minu kohta?
Jah, seal öeldakse, et oled väärtuslik ja väga armastatud.
See, mis on Piiblis kirjas, on tõde.
Kõik, mida Jumal on loonud,
on väärtuslik ja kaunis Tema silmis.
Mis sellest, et see võib meie silmis paista teistsugusena.
Lisaks Piiblis öeldakse,
et me peame julgustama üksteist iga päev.
Meil on vaja kuulda, et oskame teha häid asju
ja et me kõlbame.
Siis oleme rõõmsad ja teeme hea meelega häid asju.
See on tõsi. Aga see töötab teistpidi ka.
Teistpidi?
Kui keegi ütleb mulle:
"Sa oled loll, saamatu ja pealekauba kole."
Siis muutungi rumalaks ja komistan kõikjal nii,
et kõik läheb katki.
Ja arvan, et lapsed kardavad mind, kuna olen nii kole.
Åke, minu arvates oled armas nende naljakate kõrvadega.
Kui sa ei oleks eesel, siis abielluksin sinuga.
Nüüd muutusin küll kurvaks.
Sa ei taha minuga abielluda, kuna ma olen eesel.
Aga Åke, sina oled eesel.
Ja mina olen lehm.
Sellepärast me mitte kuidagi ei saa abielluda.
Olin rumal. Ma ei mõelnud sellele, et sa oled lehm.
Kas ma olen päriselt sinu arvates armas?
Oled minu arvates väga armas.
Oled hea, oled parim, oled peaaegu kui hobune!
Majros, see ei olnud tõsi, mida ma laste kohta ütlesin.
Ütlesin varem, et lastega koos on igav.
Tegelikult ma arvan, et lastega koos olla on lahe.
Ma tean seda, Åke. Aga nüüd lähme kohvi jooma.
Tsau, kõik kenad lapsed!
Tsau! Musid ja kallistused!
Ega ainult mina ei ole tähtis.
Pidage meeles: ka teie olete väärtuslikud ja väga armastatud.
Oli tore, et Åke sai rõõmsaks, kuigi tal alguses oli halb tuju.
Räägime nüüd lauahokist.
Mõtleme, milliseid erinevaid ülesandeid on mängijatel.
Alustame siit tagant väravavahist.
Ta on hea selles, et ei lase litrit väravasse.
See on ainuke asi, mida ta mängu ajal teeb.
Väravavaht võib ka sööta, kui tal tekkib selleks võimalus.
Kuid üldjuhul lööb ta litri väravast eemale.
See on ta tähtsaim ülesanne.
Värvavaht võib lüüa oma väravasse,
aga raske on lüüa vastasmeeskonna väravasse.
Ma ei mäleta, kas mul on see kunagi õnnestunud.
Tema ülesanne on lüüa litter enda juurest eemale.
Kaitsjatel on sama ülesanne.
Nende ülesanne on kindlustada,
et väravavahile jääb võimalikult vähe tegemist.
Nad püüavad võimalikult palju ette jääda,
et litter ei jõuaks väravasse.
Kaitsjad võivad ka edasi liikuda ja sööta litrit edasi mööda ääri,
kust teised võivad lüüa värava.
Kaitsja jaoks ei ole täiesti võimatu väravasse lüüa.
Tavaliselt kaitsja kaitseb oma väravat ja söödab litri edasi teistele.
Mõlemal pool äärtes on kaks mängijat.
Nad ei ole väga head kaitsjad,
kuna nad liiguvad ainult siia sinise jooneni.
Nad ei olegi kaitsjad.
Nende ülesanne on suunata litrit värava poole
ja sööta keskele, kust teised löövad selle väravasse.
Ka siin ei ole väga lihtne oma väravat kaitsta.
Keskel on see veel kuidagi võimalik,
aga siin äärtes on raske litrit kätte saada.
Seega nad mängivad vastaspoole väravasse.
Sellel mängijal siin keskel on teistsugune roll,
kuna ta saab liikuda igas suunas.
See mängija võib litri väravasse lüüa.
Ta võtab vastu söödu ja püüab siis väravasse lüüa.
See mängija saab ka päris kaugele tagurdada
ja seista siin keskel vastaspoole ründaja ees.
Tal on seega võimalik nii rünnata kui ka kaitsta.
Erinevatel mängijatel on erinevad ülesanded.
Samamoodi on selles meeskonnas, mida varem mainisin,
Jumala meeskonnas, kuhu kõik inimesed kuuluvad.
Igaühel meist on erinev ülesanne elus.
Jumal on meid varustanud erinevate andide ja iseloomudega.
Meil on erinevad tugevused.
Nii nagu jäähoki mängijatel on erinevad ülesanded,
nii on ka meil erinevad ülesanded elus,
sõltuvalt sellest, millised tugevused Jumal on meie sisse pannud.
Annika räägib sel teemal rohkem. Lähme temaga jalgpallivõistlustele.
Esse Night Fight tuleb nüüd!
Ülistusklubi külastab Esse Night Fight-i.
Tere tulemast Esse Night Fight-i,
tegelikult on see misjoni-jalgpallivõistlus.
Need võistlused toimuvad igal suvel Ähtävä linnas.
Eesmärgiks on koguda raha erinevate misjoniprojektide tarbeks,
millest Ähtävä kogudus võtab osa.
Samaaegselt võime olla kasulikud ja veeta mõnusalt aega.
Kui kõik algas 20 aastat tagasi,
oli eesmärgiks leida sportlastele tegevust koguduse sees.
Laulmise ja mängimisega seotud tegevust leidus palju,
aga taheti kaasata ka need, kellele meeldis kõige rohkem liikuda.
Nagu näete, võistlejad on enamasti noored.
Võistkonnad pannakse kokku ainult nende ürituste jaoks.
Igal võistkonnal on platsil seitse mängijat,
nii poisid kui ka tüdrukud.
Varumängijaid võib olla ükskõik kui palju.
Kõigepealt võistlevad kõik meeskonnad omavahel.
Need, kes on kõige edukamad, lähevad edasi finaali.
Finaal leiab aset millalgi peale südaööd,
sõltuvalt sellest, mitu võistkonda kaasa lööb.
Võistkonnad üksi ei kogu raha misjonitöö jaoks.
Lisaks grillitakse vorste, müüakse maiustusi ja kõike muud.
Esse Night Fight kogub publikut igas vanuses.
Nagu näha, kõige nooremad ei keskendu ainuüksi mängu jälgimisele,
vaid ronivad puude otsas,
lõõgastuvad,
müravad koos sõpradega
ja joovad limonaadi.
Seekord oli võimalik proovida ka ratsutamist
täiesti ehtsa metslooma seljas.
Kuna olen niivõrd seiklushimuline, haarasin võimalusest kinni,
et viskuda hobuse selga ja kapata haljastele aasadele.
Võib-olla ei olnud hoog päris selline ja poni oli üpris rahulik.
Aga väikse tiiru tegin ikka.
Ka Jeesus ratsutas kord, seega tundsin end väga hästi.
Kui Ülistusklubi korraldab sporditeemalise saate,
peab kindlasti olema ka väljakutse.
Leidsin mõned toredad tüdrukud, kellega võistelda nooleviskes.
Nooleviskes saad seda rohkem punkte,
mida täpsemini viskad noole märklaua keskpunkti.
Et tunda oma vastaseid, vestlesime kõigepealt veidi.
Aga äkki unustame ära selle väljakutse.
On väga selge, kes võitis ja kes... teate küll.
Esse Night Fight-i ajal on ka lühike teenistus,
kus räägitakse sellest, kuidas sport ja usk on seotud.
Just selles on kogu ürituse iva.
Piiblis räägitakse päris palju meeskonnamängudest ja sellest,
kuidas inimesed on erinevad ja neil on erinevad ülesanded.
Paulus, kes kirjutas palju kirju kogudustele,
ta tahtis meile mõista anda,
et me tegema koostööd, kasutades ära oma erinevusi.
Täpselt nii, nagu jalgpallimeeskonnas.
Kui igaüks teeb seda, milles ta on tugev,
aitame üksteist ja lõpptulemus on väga hea.
Kasuta rõõmuga neid ande, mis Jumal on sulle kinkinud.
Ei ole kedagi teist, kes on täpselt sinusugune.
Jumalal oli plaan, kui ta lõi sinust sellise.
Oled ainulaadne mängija Jumala meeskonnas.
Seda on hea meeles pidada nendel päevadel, kui kõik läheb valesti.
Ta saatis oma Vaimu, et anda oma õnnistus
Vihm värskendab mu keha ja Vaimu
See tuleb ülevalt Otse Sinu käest
Kõik siin maailmas Kahaneb Su armastuse kõrval
Miski siin maailmas Ei ole võrdne Sinu tõega
Millal iganes olen nõutu Või kui hind tundub liiga kõrge
Või kui ma ei pea enam vastu Siis pöördun Su poole
Su armastus on nii lähedal Kui täidad mind sellega
Tänan Sind vihma eest
Nii mängitakse jalgpalli Ähtäväs.
Nad jätkavad läbi öö.
Mõtlesin veel jätkata lauahoki teemal
ja võrrelda mängu sellega, milline Jumal on.
Mängides kasutan ma kahte kätt.
Kahest käest piisab, et juhtida kuut mängijat.
Muidugi saan ma juhtida ainult kahte mängijat korraga.
Neli mängijat ootab, kuni jõuan nendeni.
Aga Jumal juhib seda hiiglaslikku meeskonda,
kuhu kõik inimesed kuuluvad.
Tema suudab aidata ja juhtida miljoneid inimesi samaaegselt.
Minu jaoks juba nende kuue mängija juhtimine on üliraske,
aga Jumal suudab juhtida kõiki inimesi korraga.
Vanaisasid ja vanaemasid, lapsi, kõiki, kes tahavad kaasa lüüa.
Seega Jumal on kõige parem meeskonna juht.
Mis on meie ülesanne selles mängus nimega Elu?
Me peale kuulama meeskonna juhti,
kui ta annab meile juhtnööre.
Minu arvates on imeline, et Ta on teinud meie jaoks juhendi,
mis on muidugi Piibel.
Sealt võime lugeda, kuidas Jumal tahab, et mängime.
Nüüd on jälle muusikavideo aeg.
Seekord kuuleme lugu "Sina oled minu".
Siit see tuleb.
See oli meie tänane saade jäähoki ja jalgpalli seltsis.
Kohtume kindlasti järgmisel nädalal.
Olge toredad! Tsau!
Tõlge: Jane Soosaar